tartuNLP/wikipedia-smugri-20251201 huggingface dataset:
Tetoni maakond (Wyoming)

Tetoni maakond ("Teton County") on maakond USA-s Wyomingi osariigis.
Maakonna halduskeskus ja suurim linn on Jackson.
Maakonna pindala on 10 935 km², millest 554 km² moodustab veepindala.
Elanike arv oli 2010. aasta rahvaloenduse järgi 21 294. Aastal 2000 oli elanikke 18 251.
Maakonnas asub Jackson Hole'i suusakuurort ning ligi 40% Yellowstone'i rahvuspargist.
Maakond on üks suurema sissetulekuga maakondadest nii osariigis kui ka kogu riigis. 2010. aasta rahvaloenduse järgi oli maakonnas personaalne sissetulek inimese kohta 94 672 dollarit, mis on Manhattani (111 386 dollarit) järel teine. 2014. aastal oli USA maksuameti (IRS) andmeil maakonnas keskmine sissetulek 296 778 dollarit, mis oli riigi suurim.
Ajalugu.
Tetoni maakond moodustati 15. veebruaril 1921 Lincolni maakonna osast. Maakond on nime saanud Tetoni mäestiku järgi.
Maakond oli varem Vabariikliku Partei kants, maakonnast oli pärit ka endine Wyomingi kuberner (1963–1966) ja senaator (1967–1978) Clifford Hansen (ning ka tema tütrepoeg, Wyomingi praegune kuberner Matt Mead) – aastatel 1944–1988 hääletas maakond alati Vabariikliku Partei poolt. Alates 1992. aasta presidendivalimistest, kui demokraat Bill Clinton võitis maakonnas 37,2% George Bush vanema 34,1% ja Ross Peroti 27,9% vastu, on maakond Vabariikliku Partei poolt hääletanud ainult 2000. aasta valimistel, kui George Bush noorem võitis 52,3%ga. Peale 2008. aasta valimisi on maakond Wyomingi ainus maakond, mis hääletab Demokraatliku Partei poolt. Kuberneri- ja kongressivalimistel on maakond siiski aeg-ajalt vabariiklaste poolt hääletanud.
Eesti Arhivaaride Ühing

Eesti Arhivaaride Ühing (lühend EAÜ) on Eesti vabatahtlik mittetulundusühing, mille eesmärk on arhiivinduse alal tegutsevate isikute kutsealaste, õiguslike, majanduslike ja muude huvide kaitse; kutseoskuste arendamine; dokumentide kogumisele, korrastamisele, säilitamisele ja kasutamisele kaasaaitamine; ajaloo ja arhiivinduse propageerimine. 
EAÜ koondab oma eesmärgi saavutamiseks isikuid, kes hoolitsevad eesti arhiivivarade kogumise, korrastamise, säilitamise ja kasutamise eest, olenemata nende asukohast ja ametkondlikust kuuluvusest.
EAÜ loodi 1939.
Tetoni maakond

Tetoni maakond on maakond mitmes Ameerika Ühendriikide osariigis:
Muinsuskaitse Nõukogu

Muinsuskaitse Nõukogu (lühend: MN) on Eesti Kultuuriministeeriumi juures tegutsev nõuandev kogu, kuhu kuuluvad eksperdid ajaloo, arheoloogia, etnoloogia, arhitektuuri, restaureerimise, kunsti- ja teadusajaloo valdkonnast.
2013. aastal oli MNi esimees Lilian Hansar.
Tallinna Kultuuri- ja Spordiamet

Tallinna Kultuuri- ja Spordiamet on Tallinna ametiasutus, mis tegeleb eeskätt linnaga seotud vaba aja veetmise võimaluste korraldamisega. Kultuuri- ja Spordiameti tegevuse eesmärk on luua võimalused kultuuritegevuseks, vaba aja veetmiseks, sportimiseks, liikumisharrastuseks ning säilitada ja tutvustada kultuuri- ja spordipärandit. Amet asub aadressil Juhkentali 12. Amet moodustati 2020. aastal Tallinna Kultuuriameti ja Tallinna Spordi- ja Noorsooameti liitmisel.
Põhimääruse järgi on Tallinna Kultuuri- ja Spordiameti tegevusvaldkonnad järgmised:
Ameti põhiülesanded on:
Ülesanded kultuurivaldkonnas
Ülesanded spordivaldkonnas
Tallinna Kultuuri- ja Spordiametil on järgmised hallatavad asutused:
Tallinna Kultuuri- ja Spordiamet korraldab muude hulgas järgmisi kultuuriüritusi ja tähtpäevade tähistamisi Tallinnas:
Mehaanika tänav

Mehaanika tänav on tänav Tallinnas Kristiine linnaosas Lilleküla asumis Mooni allasumis. Mehaanika tänav algab Krookuse tänavalt, ristub Metalli tänavaga ning lõpeb Mustamäe teel. Mehaanika tänav on idakagu-lääneloodesuunaline ja ligikaudu 310 meetri pikkune.
Mehaanika tänav sai nime 1904. aastal. Tänava saksakeelne nimi oli "Mechanische Strasse" ja venekeelne "Механическая улица".
Meleka tänav

Meleka tänav on tänav Tallinnas Kristiine linnaosas Lilleküla asumis Mooni allasumis. Meleka tänav algab Sõpruse puiesteelt, ristub Haigru tänavaga ja lõpeb Mooni tänaval. Meleka tänav on idakagu-lääneloodesuunaline ning ligikaudu 330 meetri pikkune.
Meleka tänav sai nime 19. septembril 1958.
Sööbik ja Pisik

"Sööbik ja Pisik" (norra keeles "Karius og Baktus") on Norra lasteraamat, mille autor ja illustraator oli Thorbjørn Egner. 
Raamat ilmus trükist 1949. aastal, 1954. aastal tegi Ivo Caprino sellest 15-minutise nukufilmi. Mike Sevigi ja Turi Olderheimi ingliskeelne tõlge ilmus USA-s 1986.
Raamatu peategelased on Sööbik (mustajuukseline) ja Pisik (punapäine). Nende algsed nimed Karius ja Baktus viitavad kaariesele ja bakteritele. Nad on kaks väikest "hambatrolli", kes elavad väikese Jensi hambaaukudes. Neil on väga hea elu, kuna Jens sööb siirupiga saia ega pese pärast seda hambaid. Lõpuks aga lõhub hambaarst nende kodud ära ja korraliku hambahoolduse käigus loputatakse nad Jensi suust välja.
Humoorikate piltide ja tähtsa sõnumiga "Sööbik ja Pisik" on saanud Norra lastekirjanduse klassikaks. Selle avaldamisest saati on mitme põlvkonna Skandinaavia lapsed kuulnud lugusid hambatrollidest.
Eesti keeles on "Sööbik ja Pisik" ilmunud Arvo Alase tõlkes 1972. aastal. Varem, sh Eesti Raadio kuuldemängus, tunti teost pealkirjaga "Kaarius ja Baktus". 2007. aastal valmis Eesti Televisioonis Alase tõlke põhjal lastelavastus.
Tulp

Tulp ("Tulipa") on liilialiste sugukonda kuuluv üheiduleheliste perekond.
Alasti naine (film 1914)

"Alasti naine" on Carmine Gallone poolt Itaalias 1914. aastal loodud tummfilm. Inglise keelde on filmi pealkiri vahendatud ka kui "Alasti tõde" ("The Naked Truth").
Alasti naine (film 1922)

"Alasti naine" on Roberto Roberti poolt Itaalias 1922. aastal loodud tummfilm.
Alasti naine

"Alasti naine" on mitme teose pealkiri:
Starki maakond (Ohio)

Starki maakond ("Stark County") on maakond USA-s Ohio osariigis.
Maakonna halduskeskus ja suurim linn on Canton.
Maakonna pindala on 1504 km², millest 14 km² moodustab veepindala.
Elanike arv oli 2010. aasta rahvaloenduse järgi 375 586. 2000. aastal oli elanikke 378 098.
Ajalugu.
Starki maakond moodustati 13. veebruaril 1808 Columbiana maakonna osast. Maakond on saanud nime Ameerika iseseisvussõja ohvitseri John Starki järgi.
Starki maakond

Starki maakond on maakond mitmes Ameerika Ühendriikide osariigis:
Yakima maakond

Yakima maakond ("Yakima County") on maakond USA-s Washingtoni osariigis. 
Maakonna halduskeskus ja suurim linn on Yakima.
Maakonna pindala on 11 168 km², millest 39 km² moodustab veepindala.
Elanike arv oli 2010. aasta rahvaloenduse järgi 243 231. Aastal 2000 oli elanike arv 222 581.
Yakima maakond on pindalalt Washingtoni osariigi teine maakond.
Ajalugu.
Yakima maakond moodustati 21. jaanuaril 1885 endise Fergusoni maakonna osast.
Cesare Borgia (film)

"Cesare Borgia" on Gerolamo Lo Savio poolt Itaalias 1912. aastal loodud tummfilm.
Pierce'i maakond (Washington)

Pierce'i maakond ("Pierce County") on maakond USA-s Washingtoni osariigis. 
Maakonna halduskeskus ja suurim linn on Tacoma.
Maakonna pindala on 4678 km², millest 332 km² moodustab veepindala.
Elanike arv oli 2010. aasta rahvaloenduse järgi 795 225. Aastal 2000 oli elanikke 700 820.
Ajalugu.
Pierce'i maakond moodustati 22. detsembril 1852 Thurstoni maakonna osast. Maakond on saanud nime 14. Ameerika Ühendriikide presidendi Franklin Pierce'i järgi.
Pierce'i maakond

Pierce'i maakond on maakond mitmes Ameerika Ühendriikide osariigis:
Põgenik (film 1912)

"Põgenik" on Roberto Danesi poolt Itaalias 1912. aastal loodud tummfilm.
Põgenik (film 1920)

"Põgenik" on Pier Angelo Mazzolotti poolt Itaalias 1920. aastal loodud tummfilm.
Viktor Gurjev (noorem)

Viktor Gurjev (sündinud 8. oktoobril 1949 Tallinnas) on klaveripedagoog.
Gurjev õppis aastatel 1956–1960 Nõmme Lastemuusikakoolis (õpetaja Niina Nellis), 1960–1964 Tallinna Lastemuusikakoolis (õpetaja Ida Kahu), 1964–1969 Tallinna Muusikakoolis (õpetaja Ülev Saare) ja 1969–1974 Tallinna Riiklikus Konservatooriumis (Valdur Rootsi ja Anna Klasi klassis). Ta täiendaś end 1977 Moskva Konservatooriumis ning 1978 ja 1983 Gnessinite-nimelises Muusikapedagoogikainstituudis. 
Gurjev töötas aastatel 1974–1976 Loksa Lastemuusikakoolis klaveriõpetajana ja 1976. aastast EMTA üldklaveri lektoraadis lektorina. Ta on olnud tegev ka levimuusikuna mitmes saateansamblis ("Langevad tähed", Mati Nuude saateansambel, "Kännu Kukk Bänd") jt.
Isiklikku.
Tema isa oli laulja Viktor Gurjev ja vanem vend laulja Rostislav Gurjev.
Põgenik (täpsustus)

Põgenik on sama mis pagulane.
"Põgenik" on ka mitme teose pealkiri:
Asunduse tänav

Asunduse tänav on tänav Tallinnas Lasnamäe linnaosas Sikupilli asumis. 
Asunduse tänav algab Lasnamäe tänavalt ja lõpeb Pallasti tänaval. Asunduse tänav on ligikaudu 290 meetri pikkune.
Ajalugu.
Asunduse tänav on nime saanud 1912. aastal. Tänava saksakeelne nimi oli "Ansiedlungs-Strasse" ja venekeelne "Колониальная улица". Tänava rajas üks Eesti ajaloo värvikamaid kinnisvaraärimehi (maadega hangeldaja) Albert Koba 1910. aastal.
Konstantinoopoli ülikool

Konstantinoopoli ülikool on Pandidakterioni (Πανδιδακτήριον) nime all 425. aastal Konstantinoopolis asutatud kõrgem õppeasutus, mille asutas Ida-Rooma keiser Theodosius II. Kool töötas kuni 15. sajandini.
Bütsantsi ühiskonnas oli haridus au sees ja laialt kättesaadav, isegi maaelanikkonnale ja naistele.
Pandidakterionis õpetati õigust, filosoofiat, arstiteadust, aritmeetikat, geomeetriat, astronoomiat, muusikat, retoorikat, ladina ja kreeka keelt ning muid aineid. Enamiku õppijate jaoks olid põhilised õppeained retoorika, filosoofia ja õigus, et täita riigi ja kiriku ametikohti.
Konstantinoopoli kõrgemat õppeasutust ei peeta tavaliselt maailma esimeseks ülikooliks, sest see erines tunduvalt Euroopa esimestest keskaegsetest ülikoolidest.
Byzantion

Byzantion oli Bosporuse väina Euroopa-poolsele kaldale rajatud Vana-Kreeka linn, millest hiljem sai Konstantinoopol.
Byzantioni rajasid 657. aastal eKr kreeka linna Megara kolonistid. Linna asukohaks sai strateegiliselt oluline piirkond Vahemere ja Musta mere vahel ning sellel oli väga hea asukohaga sadam, mida hiljem tunti Kuldsarve nime all. Need asjaolud aitasid Byzantionil kasvada piirkonna juhtivaks sadamaks ja töötlemiskeskuseks, mis oli eriti tuntud viljakaubanduse poolest.
Põgenik (film 1918)

"Põgenik", ka "Kibe kättemaks" ("Amarga Vingança"), on André Hugoni poolt Prantsusmaal 1918. aastal loodud tummfilm.
John Candy

John Franklin Candy (31. oktoober 1950 Toronto – 4. märts 1994) oli Kanada filminäitleja ja koomik.
John Candy oli Mehhikos filmi "Wagons East" võtetel, kui ta 43-aastaselt infarkti tagajärjel suri.
Geni

Geni.com on genealoogilise andmestiku veebisait.
Geni on Ameerika tulunduslik sotsiaalvõrgustik ja genealoogia veebisait, mis asutati 2006. aastal. Alates 2012. aasta novembrist kuulub Iisraeli eraettevõttele MyHeritage. 2024. aastast on MyHeritage hoidnud oma genealoogilise veebisaidi Geni veebisaidist eraldi, kuigi Geni profiile saab endiselt sobitada MyHeritage'i puudega ja teiste sugupuude saitidega ning digitaliseeritud andmetega.
Gramps

Gramps (lühend ingliskeelsest nimetusest "Genealogical Research and Analysis Management Programming System") on vaba ja avatud lähtekoodiga arvutiprogramm genealoogilise andmestiku töötlemiseks ja haldamiseks.
Gramps on koostatud programmeerimiskeeles Python kasutades PyGObject teeki. Graafilise materjali koostamiseks on kasutusel Graphviz.
Lucrezia Borgia (film 1912)

"Lucrezia Borgia" on Gerolamo Lo Savio poolt Itaalias 1912. aastal loodud tummfilm.
Uusplatonism

Uusplatonism ehk neoplatonism on 3. sajandil m.a.j tekkinud filosoofiakoolkond, mis põhines Platoni ja platonistide õpetusel. Selle rajajad olid Plotinos ja Ammonios Sakkas. Selle esindajad olid veel Iamblichos, Porphyrios ja Proklos.
Uusplatonismi viimaseks esindajaks on peetud Boethiust (480–525 pKr), keda nimetati "viimaseks roomlaseks ja esimeseks skolastikuks". 
Uusplatonismis esineb olemistasandite astmestik (hierarhia), mille tipus on „ainuline“ (kr hen), kellest/millest lähtub kõik olemasolev. 
Paljud uusplatonistliku filosoofia mõisted ja ideed võeti üle varakristlike teoloogide poolt. Uusplatonism on mõjutanud kõiki aabrahmlikke religioone, judaismi, kristlust ja islamit.
Uusplatonismis on ühisjooni budismi ja taoismiga.
Porphyrios

Porphyrios (kreeka keeles Πορφύριος; u. 234 – u. 305) oli uusplatonistlik filosoof.
Lucrezia Borgia (täpsustus)

Lucrezia Borgia (1474–1497) oli paavst Aleksander VI ja Vannozza Cattanei tütar.
"Lucrezia Borgia" on mitme teose pealkiri:
Iamblichos

Iamblichos (kr Ἰάμβλιχος; ld Iamblichus Chalcidensis; u 245–325) oli uusplatonistlik filosoof, kes elas ja tegutses peamiselt Süürias, kus ta rajas oma kooli.
Tomas Venclova

Tomas Venclova (sündinud 11. septembril 1937 Klaipėdas) on leedu tõlkija, luuletaja, esseist, dissident.
Ta on lõpetanud 1960. aastal Vilniuse Ülikooli leedu filoloogina.
Ta on õppinud Tartu Riiklikus Ülikoolis ja saanud tugevaid mõjutusi Juri Lotmani töödest.
Isiklikku.
Tema isa oli leedu luuletaja Antanas Venclova.
Lucrezia Borgia (film 1919)

"Lucrezia Borgia" on Augusto Genina poolt Itaalias 1919. aastal loodud tummfilm.
Eileen Brennan

Verla Eileen Regina Brennan (sünninimi Verla Eileen Regina Brennen; 3. september 1932 Los Angeles – 28. juuli 2013 Burbank) oli USA filminäitleja.
Filmidebüüdi tegi 1967. aasta filmis "Abielulahutus Ameerika moodi" ("Divorce American Style"). Sellele järgnesid rollid Peter Bogdanovichi filmis "Viimane kinoseanss" (1971) ja Jerry Schatzbergi filmis "Hernehirmutis" (1973).
Aastal 1980 kandideeris ta naiskõrvalosatäitja Oscarile rolli eest filmis "Reamees Benjamin". Filmi põhjal valmis ka telesari, mille eest Brennan võitis 1981. aastal Kuldgloobuse ja Emmy auhinna.
Abruka sadam

Abruka sadam on sadam Abruka saarel. 
Sadama geograafilised koordinaadid on .
Carmen (film 1909)

"Carmen" on Gerolamo Lo Savio poolt Prosper Mérimée samanimelise novelli põhjal Itaalias 1909. aastal loodud tummfilm.
Bengt Hallberg

Bengt Hallberg (13. september 1932 Göteborg – 2. juuli 2013) oli rootsi džässpianist, helilooja ja arranžeerija.
Ta oli üks Rootsi juhtivaid džässmuusikuid 1950. ja 1960. aastatel ning tegi koostööd paljude tuntud muusikutega nii Rootsis kui rahvusvaheliselt, sealhulgas Stan Getzi ja Arne Domnérusega.
Lisaks esinemistele ja salvestustele kirjutas Hallberg palju muusikat filmidele, televisioonile ja teatritükkidele.
Kõigile

Kõigile (ka Ajakiri Kõigile) oli ajaviiteajakiri, mis ilmus aastatel 1936–1940 Tallinnas. 
Algul ilmus see 6 korda aastas ja hiljem 1 kord kuus. Ajakiri oli 80 lehekülje paksune ja trükiti trükikojas "Estotrükk".
Peamiselt kujundas ajakirjakaaned Axel Roosmann.
Steiermark (mark)

Steiermargi mark (saksa "Steiermark") oli enne 970. aastat Kärnteni hertsogkonnast eraldatud puhvertsoon madjarite vastu. Algul oli see tuntud kui Karantaania mark ("marchia Carantana") endise slaavi vürstiriigi Karantaania järgi, mis oli Kärnteni hertsogkonna eelkäija. 11. sajandil hakati seda kutsuma Steiermargiks Steyri linna järgi, mis oli siis markkrahvide residents. 
Ala oli varem suurema Kärnteni margi osa, sisuliselt Baieri hertsogkonna piirimark. 976. aastal eraldas keiser Otto II Kärnteni Baieri hõimuhertsogkonnast ja ülendas selle hertsogkonnaks. Sellega külgnev idapoolne territoorium kuni Muri, Mürzi ja Ennsi jõgedeni, mille kuningas Otto I annekteeris pärast 955. aasta Lechi lahingut, muudeti samamoodi uue Kärnteni hertsogkonna "marchia Carantana"'ks.
Esimesed Steiermargi markkrahvid tekkisid 11. sajandi algul.1056. aastast valitsenud dünastiat kutsuti Otakarideks. Markkrahv Leopold Tugev (1122–1129) ja tema poeg Otakar III (1129–1164) omandasid suuri territooriume piki Savinja jõge kuni Windischi margini ja viisid oma residentsi Grazi. 1180. aastal ülendati mark Steiermargi hertsogkonnaks.
Steiermargi markkrahvid.
Otakarid:
Kuupmeeter

Kuupmeeter on mahuühik. See on kuubi ruumala, kui kuubi servapikkus on 1 meeter.
1 kuupmeeter võrdub 1000 liitriga ja 1 000 000 kuupsentimeetriga.
Varem nimetati kuupmeetrit kantmeetriks.
1 kantmeeter võrdus:
Kantsüld

Kantsüld ehk kuupsüld on endisaegne mahuühik, mis on võrdne 9,7124 kantmeetriga.
Kantsüldades arvestati näiteks kivi-, puumaterjali, turba jm mahtu.
Ilmar Jürisson

Ilmar Jürisson (13. juuli 1912 Lehtmetsa – 13. veebruar 1985 Tallinn) oli eesti põllumajandusteadlane ja teadusjuht ning Teise maailmasõja ajal Eestis (puna)partisanisalga komandör.
Ta lõpetas aastal 1936 Jäneda Põllutöökeskkooli, aastal 1948 NLKP KK juures asuva Kõrgema Parteikooli ja aastal 1953 loomakasvatajana Eesti Põllumajanduse Akadeemia. Aastal 1977 kaitses ta väitekirja "Söötade majanduslik hinnang Eesti NSV veisekasvatuses ning kultuurkarjamaade osa suurfarmide väljaarendamisel." ja sai põllumajandusdoktori kraadi.
Aastatel 1936–1940 praktiseeris ta Taanis ja töötas kodutalus. Aastatel 1940–1941 oli ta Halinga valla Töörahva Saadikute Nõukogu Täitevkomitee esimees ja Pärnumaa Töörahva Saadikute Nõukogu Täitevkomitee sekretär. Teise maailmasõja ajal oli ta Saksa okupatsiooni all Eestis tegutsenud partisanisalga komandör. Aastatel 1944–1949 oli ta Pärnumaa Töörahva Saadikute Nõukogu Täitevkomitee esimees. Lisaks oli ta 18. aprillist 1946 26. veebruarini 1947 Eesti NSV loomakasvatuse minister. Aastatel 1949–1950 ja 1957–1959 oli ta Eesti NSV põllumajandusministri asetäitja. Aastatel 1950–1953 oli ta Väimela Loomakasvatustehnikumi direktor, aastatel 1953–1957 Kehtna kolhoosiesimeeste ettevalmistamise põllumajanduskeskkooli direktor. Aastatel 1959–1979 oli ta Eesti Maaviljeluse ja Maaparanduse Instituudi direktor, aastatel 1979–1985 teadusdirektor.
Ta kujundas Eesti Maaviljeluse ja Maaparanduse Instituudist suure ja mitmekülgse teadusasutuse (rajas Sakku uurimiskeskuste ja elamurajooniga teaduslinnaku), mille juurde kuulus aastal 1974 14 katsemajandit.
Ta oli aastast 1942 NLKP liige; ta oli aastast 1971 NSVL-Soome teaduslik-tehnilise koostöö komisjoni liige ja aseesimees. Ta oli NSV Liidu Ülemnõukogu II koosseisu saadik (aastatel 1946–1950) ning VII ja VIII koosseisu saadik, ühtlasi oli ta Eesti NSV Ülemnõukogu põllumajanduskomisjoni esimees.
Ilmar Jürisson suri 13. veebruaril 1985 Tallinnas ja ta maeti 19. veebruaril 1985 Metsakalmistule.
Kantarssin

Kantarssin on mahuühik, mis on võrdne 4096 kantverssoki ehk 0,359729 kantmeetriga.
Kantjalg

Kantjalg ehk kuupjalg on mahuühik, mis on võrdne 0,02832 kantmeetriga.
Kantjalga kasutati näiteks Eesti esimesel iseseisvusajal metsamaterjali arvestamiseks.
Ämber (mõõtühik)

Ämber ehk pang on mahuühik, mis on võrdne 12,299 liitriga.
1835. aastal kehtis Venemaal vedeliku mõõtmise ühikuna ämber, mis võrdus 10 toobiga (ehk 12,299 liitriga). Ämber vett kaalus 33 naela. 40 ämbrit moodustas tünni.
Karnits

Karnits (poola keeles "garniec") on vanaaegne vene mahuühik puisteainete ja vedelike jaoks. 1 karnits võrdub 3,2798 liitriga.
Tünder

Tünder on vanaaegne mahuühik.
1 Riia tünder = 2 Riia vakka = u 138 liitrit või 132,8 liitrit
1 Tallinna tünder = 3 Tallinna vakka = u 127 liitrit või 132,8 liitrit
1 saare-lääne tünder = 2,5 saare-lääne vakka = 136 liitrit
Tallinna vakk

Tallinna vakk on vanaaegne mahuühik, mis võrdub 6 matti = 44,67 liitriga.
Romeo ja Julia (film 1912)

"Romeo ja Julia" on William Shakespeare'i samanimelise näidendi alusel Itaalias 1912. aastal valminud tummfilm.
Setverik

Setverik (ka tsetverik, veerik) on vanaaegne vene mahuühik, mis võrdub 26,2 liitriga.
Setverikuks nimetati ka vastava mahuga nõud.
8 setverikku moodustab setverdi.
Hektoliiter

Hektoliiter (tähis hl) on mahuühik, mis võrdub 100 liitriga.
Seda ühikut kasutatakse näiteks alkoholitootmises.
1 hektoliiter võrdus ka 3,81 setveriku, 1,51 Riia vaka, 0,4764 setverdi ja 30,490 karnitsaga.
Liefländische Historia

"Liefländische Historia" on Christian Kelchi kroonika Eesti- ja Liivimaa ajaloost.
Aastatel 1688–1691 koostas Christian Kelch oma ajaloolise peateose "Liefländische Historia", mis ilmus 1695 Tallinnas Johann Mehneri trükikojas. Teos oli pühendatud Rootsi kuningas Karl XI-le.
Teoses kirjeldas ta Eesti ja Läti ajalugu varasest ajast kuni 1690. aastani. 
Eriti tähelepanuväärne on aastal 1875 trükis ilmunud jätkuteos "Continuation", mis hõlmas aastaid 1690–1707 ning on tänapäevani jäänud oma aja parimaks allikaks. Kelch ja tema kaasaegsed kirjeldasid seal eriti ilmekalt suure näljahäda aastaid (1695–1698) ja Põhjasõja esimesi aastaid.
Gioconda

"La Gioconda" on mitme teose pealkiri:
Gioconda (film 1916)

"Gioconda" on Eleuterio Rodolfi poolt Gabriele D'Annunzio samanimelise tragöödia järgi Itaalias 1916. aastal loodud tummfilm.
Gioconda (film 1910)

"Gioconda" on Luigi Maggi poolt Gabriele D'Annunzio samanimelise tragöödia järgi Itaalias 1910. aastal loodud tummfilm.
Okanogani maakond

Okanogani maakond ("Okanogan County") on maakond USA-s Washingtoni osariigis. 
Maakonna halduskeskus ja suurim linn on Okanogan.
Maakonna pindala on 13 766 km², millest 122 km² moodustab veepindala. Okanogani maakond on pindalalt Washingtoni osariigi suurim maakond.
Elanike arv on 2016. aasta seisuga arvestuslikult 41 554. 2010. aasta rahvaloenduse kohaselt oli elanikke 41 120. Aastal 2000 oli elanike arv 39 564. Asustustihedus on 3 in/km².
Ajalugu.
Okanogani maakonna ala oli üks viimaseid piirkondi Washingtoni osariigis, kuhu valged asunikud saabusid.
Okanogani maakond moodustati 2. veebruaril 1888 Stevensi maakonna osast. Maakond on saanud nime okanagani rahva järgi. Maakonna esimene halduskeskus oli Ruby, mis on nüüd mahajäetud.
1942. aastal valmis Okanogani maakonna lõunapiiril Grand Coulee pais.
Kaitsealad.
USA Ajalooliste Paikade Riikliku Registrisse on kantud Okanogani maakonnas 15 objekti.
Hunt (film 1917)

"Hunt" (ingliskeelne pealkiri "Huntmees", "The Wolf-Man") on Giulio Antamoro poolt Itaalias 1917. aastal loodud tummfilm.
Lasterong

Lasterong (ka pargiraudtee) on lühike tavaliselt primitiivne ringne rööbastee mõne vaguni ja veduriga, mis on mõeldud väikelastele lõbustusatraktsiooniks. 
Kirjeldus.
Lasteronge paigaldatakse tavaliselt lõbustusparkidesse (tivolitesse), parkidesse või mujale vabasse õhku soojaks aastaajaks, kuid lasterong võib olla ka statsionaarse raudteetaristuga. Enamiku lasterongiteede rööpmelaius on 600 mm ja trassi pikkus tavaliselt 50...1000 m. Rongi jõuallikas on tavaliselt elektrimootor ja veduri välimus imiteerib tavaliselt auruvedurit. Siiski on Euroopas tegutsemas ka diisel- ja auruveduritega lasteronge. 
Lasterongi teenindavad (erinevalt lasteraudteest) täisasvanud töötajad. 
Lasterong on ka teedel ja tänavatel lõbusõitudeks valmistatud autorong, mis jäljendab kujult raudteeveeremit.
First In Line

"First In Line" on Maarja-Liis Ilusa ilmunud album. Selle andis välja on Universal Music, hiljem anti ka teine plaat välja Universal Music AB alt. Albumid ilmusid 1998. aastal. Kokku on selle albumi väljaandeid üle kuueteistkümne.
Lugude loetelu Universal Musicu väljaandes:
Erinevates väljaannetes on albumil ka järgmised lood:
Singlina ilmusid albumilt järgmised lood:
Muusikavideod
"First in line"
"Candle"
"Rainbow Colours"
Nikolsk (Vologda oblast)

Nikolsk on linn Venemaal Vologda oblastis, Nikolski rajooni keskus. Asub Jugi jõe paremal kaldal 442 km Vologdast ida pool.
Asula tekkis 15. sajandil jõesadamana. 1780. aastal sai maakonnalinnaks.
Linnas on linavabrik, piimakombinaat, kondiitritoodete tehas ja metsatööstusettevõte.
Nikolskist on pärit laskesuusataja Albina Ahhatova.
Naiste viievõistlus

Naiste viievõistlus on naiste kergejõustiku mitmevõistluse ala sisehallis. Võistlused toimuvad kahel päeval järjest 60 meetri tõkkejooksus, kõrgushüppes, kuulitõukes, kaugushüppes ja 800 meetri jooksus.
9. märtsil 2012 ületas ukrainlanna Nataliya Dobrynska Isanbulis maailmameistrivõistlustel maagilise 5000 punkti piiri ja 20 aastat püsinud Irina Belova maailmarekordi (4991 punkti) – uueks tipptulemuseks sai 5013 punkti.
Kõigi aegade edetabel.
"Seisuga 3. märts 2023."
Eesti edetabel.
Eesti parimad viievõistlejad nende isiklike rekordite järgi. 
"Seisuga 28. veebruar 2025.
Kaasaegsed olümpiamängud.
Naiste viievõistlus on tänapäevase seitsmevõistluse eelkäija, olümpiaalana oli kavas viiel korral, täpsemalt aastatel 1964–1980 (Tokyo, Mexico, München, Montréal, Moskva). Alade järjekord oli toona 100 m tõkkejooks (1964. ja 1968. aastal 80 m), kuulitõuge, kõrgushüpe, kaugushüpe ja 200 m jooks (Moskva olümpiamängudel esimest korda 800 m jooks). 1972. aastal muudeti ka punktiarvestuse süsteemi.
Níkos Kavvadías

Níkos Kavvadías (uuskreeka keeles Νίκος Καββαδίας; 11. jaanuar 1910 Nikolsk-Ussuriiski – 10. veebruar 1975 Ateena) oli kreeka luuletaja, proosakirjanik ja meremees. Ta oli meremees, kes kasutas merel kogetut oma loomingus.
Elukäik.
Níkos Kavvadías sündis tollal Venemaa võimu all olnud Mandžuurias, ent pärast Esimese maailmasõja puhkemist asus perekond 1914. aastal elama Kreekasse Kefallinía saarele, kust olid pärit mõlemad vanemad. 1921. aastal koliti Pireusesse, 1934. aastal Ateenasse.
Pärast gümnaasiumi lõpetamist läks Kavvadías 1928 õppima arstiteadust, ent aasta hiljem, pärast isa surma, asus tööle laevakompaniisse, kus munsterdas end peagi laevale madruseks. Hiljem omandas ta radisti kutse, mis tegi ta võrdseks kaubalaevastiku ohvitseriga.
Teise maailmasõja ajal osales Kavvadías Kreeka vastupanus Mussolini Itaaliale, mis nõudis Kreekalt tähtsate sõjaliste tugipunktide loovutamist. Saksa okupatsiooni ajal 1941–1944 oli Kavvadías Ateenas, võttes osa vastupanuliikumisest sakslaste vastu. Ta astus ka Kreeka Kommunistliku Partei liikmeks. Pärast okupatsiooni lõppu, kui Kreekas oli kodusõda, naasis Kavvadías merele.
Looming.
Esimesed luuletused avaldas Kavvadías 18-aastaselt pseudonüümi Pétros Valchálas all.
Tema kuulsus põhineb vähestel teostel, millest osa ilmus postuumselt – eluajal avaldas ta kaks kuulekogu ja ühe romaani. Tema luuletused on Kreekas väga populaarsed, neid teatakse peast ning mitmed neist on viisistatud (nt on viisistanud kreeka helilooja Thános Mikroútsikos).
Tank (laevandus)

Tank on mahuti vedelate laevavarude või vedellasti mahutamiseks laevas. Laevadel on tavaliselt kütuse-, vee-, reovee- ja õlitankid.
Ka tankeri lastiruumid on tankid.
Imbi ja Ärni

Imbi ja Ärni on tegelased Andrus Kivirähki romaanis "Rehepapp". 
Tegemist on vanapaariga, keda iseloomustab erakordne ahnus. Nende elu sisu on varastamine või santimine. 
Raamatus ei mainita neid kordagi eraldi, mis tahes situatsioonis on nad alati lahutamatult koos. Imbi ja Ärni harrastavad mardi- ja kadrijooksmist ning alustavad sellega juba varavalges, kaasas suured kotid, kuhu ande koguda. Kui juhtub, et mõnes majapidamises neile ust ei avata, panevad nad omaniku viljapuuaiale needuse peale. 
Vanapaar on kaval ja sõnaosav, tuntakse ka rahvatarkust, kuid ometi kaalub need omadused üle saamahimu. Näiteks läheb neil korda kinni püüda ülisuure piimaanniga merilehm, mis neilt kerge vaevaga üle kavaldatakse. 
Nad käivad sageli käsikäes ja teevad koos kniksu. Imbi kõneleb laulval hääletoonil.
Õuna Endel

Õuna Endel on tegelane Andrus Kivirähki romaanis "Rehepapp".
Õuna Endel elab talus koos oma emaga, isa on koll aastaid tagasi maha murdnud. Endel on keskmist kasvu jässakas mees, kes raamatus oleva kirjelduse kohaselt räägib pigem vähe. 
Õuna Endli tegelaskuju on äärmusliku rumaluse, matsliku olemuse ja harimatuse arhetüüp. Ta on üks väheseid külaelanikke, kellel pole oma kratti, kuna mees polnud nõus Vanapaganale kolme tilka verd andma, rünnates kuradit nii verbaalselt kui ka füüsiliselt. Ka Endel ise tunnistab, et vajab vahel kaklusi.
Õuna Endel on väga ropu suuvärgiga. Tema keelekasutuse pärisosa on mitmesugused rõvedad võrdlused ja epiteedid. Räägu Liinale kosja tulles teeb tulevane pruut mehe totruse üle iroonilist nalja, mida Endel ei mõista, ning mille peale kosilane sajatades koju sõidab. Kosjad jäävad hiljem katki aga seetõttu, et Õuna Endlist saab kubjas, mis tulevasele äiale Räägu Reinule on vastuvõtmatu. Rein maksab Endlile kätte seeläbi, et laseb oma võlukotikesest lahti mehikesed, kes Endli vaeseomaks tümitavad. Endel tuleb Räägule kätte maksma, varastab imekotikese, lööb seda kirvega, kuid sealt pääsevad mehikesed tapavad Õuna Endli.
Naatri Leeni

Naatri Leeni on tegelane Eno Raua triloogia "Lugu lendavate taldrikutega" teises osas, mis kannab sama pealkirja.
Naatri Leeni on lehmapidaja, kellelt Jürnase pere värsket lehmapiima ostab. Leeni lehma Mooni piim on alevirahva seas hinnatud tänu suurele rasvasisaldusele. Piima müümine satub ohtu seoses alevis levima hakkavate ekslike kuulujuttudega, et Leeni piim võib olla kiiritatud. Õnneks on piimast lahtiütlejaid siiski üksainus – Mäe Matilde, kes on alevis tuntud pisut kummalise käitumise poolest.
Olemuselt on Naatri Leeni sõbralik vanaproua, kes lastele alati kruusikese piima pakub ning kannab hoolt oma lapselapse Siiri eest.
Hamlet (täpsustus)

"Hamlet" on William Shakespeare'i näidend (tragöödia). Näidendi nimiosaline on Hamlet, kelle isa on kuningas Hamlet.
"Hamlet" on mitme teose pealkiri:
Filmikunst.
Alates XX sajandi algusest on Shakespeare'i näidendi põhjal loodud üle 50 filmi.
Hamlet (film 1917)

"Hamlet" on Eleuterio Rodolfi poolt William Shakespeare'i samanimelise näidendi alusel Itaalias 1917. aastal loodud tummfilm.
Hamlet (Caserini film 1910)

"Hamlet" on Mario Caserini poolt William Shakespeare'i samanimelise näidendi alusel Itaalias 1910. aastal loodud tummfilm.
Hamlet (film 1914)

"Hamlet" on Arturo Ambrosio poolt William Shakespeare'i samanimelise näidendi alusel Itaalias 1914. aastal loodud tummfilm.
Hamlet (film 1912)

"Hamlet" on režissöör Charles Raymondi tummfilm, mis valmis William Shakespeare'i samanimelise näidendi põhjal Suurbritannias 1912. aastal.
Hamlet (Caserini film 1908)

"Hamlet" on Mario Caserini poolt William Shakespeare'i samanimelise näidendi alusel Itaalias 1908. aastal loodud tummfilm. 
Tegemist oli tuntud näidendi esimese ekraniseeringuga Itaalias, teiseks oli Luca Comerio samal aastal valminud "Hamlet".
Hamlet (Comerio film 1908)

"Hamlet" on Luca Comerio poolt William Shakespeare'i samanimelise näidendi alusel Itaalias 1908. aastal loodud tummfilm. 
Tegemist oli tuntud näidendi teise ekraniseeringuga Itaalias, esimeseks oli Mario Caserini samal aastal valminud "Hamlet".
Elu läheb edasi

"Elu läheb edasi" (inglise keeles "Go On") on Ameerika Ühendriikide telesari, mille peategelaseks on spordiraadio saatejuht Ryan King (Matthew Perry), kes püüab pärast oma naise Janie (Christine Woods) surma naasta normaalse elu juurde. Tegevuse keskmes on leinateraapia grupis osalevate inimeste probleemid ning omavahelised suhted.
Sari oli eetris ainult ühe hooaja.
Osatäitjad.
Sarja peaosades mängivad lisaks Matthew Perryle Laura Benanti (Lauren Bennett, leinateraapia grupijuht), Julie White (lesbist prokurör Anne, leinateraapia grupi liige, kes püüab üle saada oma partneri surmast), Suzy Nakamura (anestesioloog Yolanda Mitsawa, leinateraapia grupi liige, kelle kihlatu jättis ta vahetult enne pulmi maha), Tyler James Williams (Owen Lewis, leinateraapia grupi liige, kelle vanem vend on pärast suusaõnnetust koomas), Brett Gelman (Härra K., leinateraapia grupi liige, mõistatuslik tegelane, kelle leina tagamaad jäävad selgusetuks), Sarah Baker (Sonia, leinateraapia grupi liige, kes leinab oma kassi surma), John Cho (Steven, Ryani ülemus ja parim sõber).
Teistes osades astuvad üles Allison Miller (Carrie, Ryani assistent, kes on temasse armunud), Tonita Castro (Fausta, leinateraapia grupi liige), Seth Morris (Danny, leinateraapia grupi liige, endine sõdur, kelle naine on suhtes teise mehega), Bill Cobbs (George, leinateraapia grupi liige, pime vanamees), Hayes MacArthur (Wyatt, Laureni kiropraktikust peigmees), Piper Perabo (Simone, leinateraapia grupi kunagine liige), Terrell Owens (iseendana).
Hamlet (film 1907)

"Hamlet" on Georges Mélièsi poolt William Shakespeare'i samanimelise näidendi alusel Prantsusmaal 1907. aastal loodud tummfilm. Filmi koopiaid peetakse kaotsiläinuks.
Konrad Henlein

Konrad Ernst Eduard Henlein (6. mai 1898 Vratislavice nad Nisou (tänapäeval Libereci osa) – 10. mai 1945 Plzeň) oli sudeedisaksa poliitik.
Henlein õppis pangaametnikuks. 1916 aastal astus ta vabatahtlikuna Austria-Ungari sõjaväkke ja võttis osa Esimesest maailmasõjast. 1918. aastal langes ta Itaalia rindel vangi, vangistusest vabanes 1919. aastal.
Koju tagasi pöördudes töötas ta lühikest aega pangateenistujana, seejärel võimlemisõpetajana. 1. oktoobril 1933 asutas Henlein Sudeedisaksa Kodurinde (Sudetendeutsche Heimatfront). 19. aprillil 1935 pidi Sudeedisaksa Kodurinne ennast Sudeedisaksa Parteiks ümber nimetama. Kui esialgu ajas Henlein suhteliselt sõltumatut poliitikat, siis 1930. aastate teisel poolel sattus ta üha enam Hitleri ja Natsionaalsotsialistliku Saksa Töölispartei mõju alla.
12.–13. septembril 1938 alustas Henlein Hitleri juhtnööride kohaselt "Esimest septembriülestõusu", mille aga Tšehhoslovakkia võimud kiiresti maha surusid. Sudeedisaksa Partei keelustati. Parteijuhtkond põgenes Saksamaale, kus Henlein alustas Sudeedisaksa Vabakorpuse moodustamist. 21. septembril algas "Teine septembriülestõus", millesse Tšehhoslovakkia võimud suhtusid passiivselt, kuna nad kartsid, et Saksamaa võib seda provokatsiooni kasutada ettekäändena sõjategevuse alustamiseks. Müncheni kokkuleppe sõlmimise järel 30. septembril läksid Sudeedisaksa alad Saksamaa koosseisu.
Konrad Henleinist sai Sudeedimaa riigikomissar ja SS-Gruppenführer (hiljem SS-Obergruppenführer). Sudeedisaksa Partei ühines 5. novembril 1938 Natsionaalsotsialistliku Saksa Töölisparteiga. Henlein astus NSDAP–i 1939. aasta jaanuaris ja temast sai ka Riigipäeva liige.
Kui Saksamaa hõivas 1939. aasta märtsis Tšehhi, siis oli Henlein kuu aega Böömi- ja Määrimaa Riigiprotektoraadi tsiviiladministratsiooni juht. 1. mail 1939 määrati Konrad Henlein Sudeedimaa Reichsgau riigiasehalduriks (Reichsstatthalter) ja gauleiteriks.
Henleini poliitiline mõju oli piiratud. Ta oli suhteliselt mõõdukas poliitik. Reinhard Heydrich püüdis teda seetõttu ametist kõrvaldada, kuid Henleini heade suhete tõttu Hitleriga see ei õnnestunud.
7. mail 1945 läks Henlein Ameerika vägede esindajatega läbirääkimisi pidama ja ta vangistati. Kui Henlein sai teada, et sõjakurjategijana antakse ta Tšehhoslovakkia võimudele välja, siis sooritas ta enesetapu, lõhkudes oma prillid ja lõigates klaasikildudega oma randmeveenid läbi.
Fiep Westendorp

Fiep Westendorp (õieti Sophia Maria Westendorp; 17. detsember 1916 Zaltbommel – 3. veebruar 2004 Amsterdam) oli hollandi kunstnik ja raamatuillustraator (naissoost). Eelkõige on ta tuntud Annie M. G. Schmidti raamatute illustreerijana ("Jip ja Janneke", "Pluk ja punane autokraana" jt).
Haigru tänav

Haigru tänav on tänav Tallinnas Kristiine linnaosas Lilleküla asumis Mooni allasumis. Haigru tänav algab Koskla tänavalt, ristub Meleka tänavaga ja lõpeb Tihase tänaval. Haigru tänav on ligi 370 meetri pikkune.
Haigru tänav sai nime 14. veebruaril 1958.
Haraka tänav (Tallinn)

Haraka tänav on tänav Tallinnas Kristiine linnaosas Tondi asumis. Haraka tänav algab Lõokese tänavalt ja lõpeb Linnu teel. Haraka tänav on põhjakirde-lõunaedelasuunaline ning ligikaudu 320 meetri pikkune.
Haraka tänav sai nime 16. augustil 1949.
Suzanne Krull

Suzanne Krull (8. juuli 1966 New York – 27. juuli 2013 Los Angeles) oli USA filminäitleja.
Suzanne Krull oli tuntud peamiselt osatäitmiste poolest telesarjades. Näiteks mängis ta sarjades "Nash Bridges", "NYPD Blue", "Phil of the Future", "General Hospital" ja "Zoey 101". Aastail 2007–2010 mängis ta sarjas "Teadmata kadunud" Lynn Karnoffi.
Tema abikaasa oli 2006. aastast näitleja ja stand-up koomik Peter Spruyt. Peres kasvas tütar.
Õnne tänav (Tallinn)

Õnne tänav on tänav Tallinnas Nõmme linnaosas Liiva asumis. Õnne tänav algab Männiku teelt ja lõpeb Mahla tänaval.
Õnne tänav sai nime 8. novembril 1927. Aastatel 1940–1941 oli tänava nimi Selja tänav.
Tänava pikkus on umbes 190 meetrit.
Kollane kask

Kollane kask ("Betula alleghaniensis", sünonüüm "Betula lutea") on kase perekonda kuuluv puuliik.
Pärismaisena kasvab Põhja-Ameerikas. Euroopas kultuuris ja istutatuna. Eestis leidub üksikutes parkides.
Rahu tänav (Tallinn)

Rahu tänav on tänav Tallinnas Nõmme linnaosas Hiiu asumis. Rahu tänav algab Tähe tänavalt, ristub Hiiu ja Kärje tänavaga ning lõpeb Pargi tänaval.
Rahu tänav on ligikaudu 620 meetri pikkune.
Rahu tänav sai nime 27. oktoobril 1922. Tänava saksakeelne nimi oli "Friedenstrasse" ja venekeelne nimi "Мирная улица". Tänav on nime saanud Nõmme Rahu kiriku järgi.Alates 4. detsembrist 1987 kuni 18. oktoobrini 1991 oli tänava nimi Hiiu-Rahu tänav.
Rahu ja Tähe tänava nurgal asub Nõmme Silmakeskus ja selle vastas tenniseväljakud.
Peter Gilmore

John Peter Gilmore (25. august 1931 Leipzig – 3. veebruar 2013 London) oli Briti filminäitleja.
Tema tuntuim roll on kapten James Onedin BBC draamasarjas "The Onedin Line", mida toodeti aastail 1971–1980.
Washingtoni maakond (Alabama)

Washingtoni maakond ("Washington County") on maakond USA-s Alabama osariigis.
Maakonna halduskeskus ja suurim linn on Chatom.
Maakonna pindala on 2819 km², millest 20 km² moodustab veepindala.
Elanike arv oli 2010. aasta rahvaloenduse järgi 17 581. Aastal 2000 oli elanike arv 18 097.
Ajalugu.
Washingtoni maakond moodustati 4. juunil 1800. Maakond on saanud nime esimese Ameerika Ühendriikide presidendi George Washingtoni järgi.
Washingtoni maakond (Florida)

Washingtoni maakond ("Washington County") on maakond USA-s Florida osariigis. 
Maakonna halduskeskus ja suurim linn on Chipley.
Maakonna pindala on 1595 km², millest 93 km² moodustab veepindala.
Elanike arv oli 2010. aasta rahvaloenduse andmetel 24 896. Aastal 2000 oli elanike arv 20 973.
Ajalugu.
Washingtoni maakond moodustati 9. detsembril 1825 Jacksoni maakonna osast. Maakond on saanud nime esimese Ameerika Ühendriikide presidendi George Washingtoni järgi.
Washingtoni maakond (Georgia)

Washingtoni maakond ("Washington County") on maakond USA-s Georgia osariigis. 
Maakonna halduskeskus on Sandersville.
Maakonna pindala on 1773 km², millest 10 km² moodustab veepindala.
Elanike arv oli 2010. aasta rahvaloenduse järgi 21 187. Aastal 2000 oli elanike arv 21 176.
Ajalugu.
Washingtoni maakond moodustati 25. veebruaril 1784. aastal 10. Georgia maakonnana. Maakond on saanud nime esimese Ameerika Ühendriikide presidendi George Washingtoni järgi.
Michael Winner

Robert Michael Winner (30. oktoober 1935 Hampstead, London – 21. jaanuar 2013 Kensington, London) oli inglise filmilavastaja ja -produtsent.
Pascal Lainé

Pascal Lainé [pask'al len'ee] (10. mai 1942 Anet Prantsusmaa – 30. detsember 2024) oli prantsuse kirjanik. 
Ta oli õppinud Saint-Cloudi ülikoolis (École normale supérieure de Saint-Cloud) filosoofiat ning töötanud õpetaja ja õppejõuna. 
Tema umbes paarikümnest romaanist tuntuim on "Irrevolutsioon" (1971), mille eest pälvis maineka kirjandusauhinna Prix Médicis. 
Romaani "Pitsitegija" (1974) eest sai Lainé Goncourti auhinna. Teose põhimotiiviks on nn ebavõrdne armastus – noore intellektuaali ja lihtsast perest pärit juuksurineiu armulugu, mis päädib neiu sattumisega vaimuhaiglasse, kui noormees on ta hüljanud.
Mõisa Hääl

Mõisa Hääl on Heimtali Põhikooli kooliraadio. Kooliraadio alustas tegevust 2012. aasta sügisel. Raadio eesmärk oli muuta kooli igapäevane töö lõbusamaks ja sisukamaks. Raadio sisustas vahetunde muusikaga. 
Kooliraadio on korraldanud ka üritusi. 17. mail toimus Heimtali Spordihoones heategevusüritus "Me hoolime". 
Kooliraadio saateid saab kuulata ka veebist. Mõisa Häälel on valmistatud film koolikiusamisest.
Washingtoni maakond (Idaho)

Washingtoni maakond ("Washington County") on maakond USA-s Idaho osariigis.
Maakonna halduskeskus ja suurim linn on Weiser.
Maakonna pindala on 3816 km², millest 45 km² moodustab veepindala.
Elanike arv oli 2010. aasta rahvaloenduse järgi 10 198. Aastal 2000 oli elanike arv 9977.
Ajalugu.
Washingtoni maakond moodustati 20. veebruaril 1879. aastal Boise'i maakonna osast. Maakond on saanud nime esimese Ameerika Ühendriikide presidendi George Washingtoni järgi.
Louis Aragon

Louis Aragon [lui arag'oon] (3. oktoober 1897 Neuilly-sur-Seine – 24. detsember 1982 Pariis) oli prantsuse kirjanik. 
Ta oli vasakpoolsete vaadetega ja kuulus alates aastast 1927 Prantsusmaa Kommunistlikku Parteisse. Ta oli abielus kirjanik Elsa Triolet'ga. Aragon oli tihedalt seotud dadaistliku ja sürrealistliku liikumisega. Ta kirjutas luulet, romaane, esseistikat.
Eesti keelde on tõlgitud tema romaanid "Kommunistid" (1957) ja "Aurelien" (1965). Indrek Hirv on tõlkinud tema luuletuse "Mimoosid" (Vikerkaar 1995, nr 4).
Hamleti duell

"Hamleti duell" on Clément Maurice'i poolt William Shakespeare'i näidendi "Hamlet" põhjal Prantsusmaal 1900. aastal loodud tummfilm.
Leesika tänav

Leesika tänav on tänav Tallinnas Nõmme linnaosas Liiva asumis. Tänav algab Vabaduse puiesteelt, ristub Männiku teega ja lõpeb Mahla tänaval Tallinna-Lelle raudteeliini ääres. Leesika tänav on ligikaudu 325 meetri pikkune.
Tänava nimed.
Tänava esialgne nimi oli alates 1937. aastast "Ülemiste tänav". Aastatel 1940–1941 oli tänava nimi "Ümera tänav". Praegust nime kannab Leesika tänav alates 25. septembrist 1959.
Tõnu Väärtnõu

Tõnu Väärtnõu (16. aprill 1960 – 6. jaanuar 2013 Tallinn) oli eesti muusik, klahvpillimängija.
Väärtnõu oli ansamblite Seitsmes meel, Kontakt ja Terminaator liige.
Ta on maetud Tallinna Liiva kalmistule.
Narva piiramine (1581)

Narva piiramine leidis aset sügisel 1581 Liivimaa sõja ajal. 
1581. aasta kevadel saabusid Rootsi väed Soomest üle mere Eestisse ning vallutasid Vene vägedelt Rakvere ja Paide ning seejärel kogu Eestimaa.
Piiramine.
1581. aasta sügisel saatis Pontus De la Gardie Narva alla Rootsi sõjalaevastiku, 4. septembril alustati Narva piiramist ja pommitamist ning 6. septembril vallutati tormijooksuga Narva, mille käigus olevat langenud u 7000 venelast.
17. septembril vallutas Pontus De la Gardie Jaanilinna ning kandis sõjategevuse üle Ingerimaale.
Riisika tänav

Riisika tänav on tänav Tallinnas Nõmme linnaosas Liiva asumis. Riisika tänav algab Männiku teelt ja lõpeb Mahla tänaval Tallinna–Lelle raudteeliini ääres.
Riisika tänav on enam-vähem lääne–idasuunaline ja ligikaudu 185 meetri pikkune.
Tänava nimed.
Tänava esialgne nimi oli alates 8. novembrist 1927 Lätte. Aastatel 1940–1941 oli tänava nimi Lohu. 25. septembril 1959 pandi tänavale nimeks Pampli. Praeguse nime sai Riisika tänav 22. aprillil 1960.
Värava tänav

Värava tänav on tänav Tallinnas Nõmme linnaosas Liiva asumis. Värava tänav algab Võidu tänavalt, ristub Männiku teega ja lõpeb Mahla tänaval Tallinna–Lelle raudteeliini ääres.
Värava tänav on enam-vähem lääne–idasuunaline ja ligikaudu 325 meetri pikkune.
Värava tänav sai selle nime 8. novembril 1927.
Washingtoni maakond (Illinois)

Washingtoni maakond ("Washington County") on maakond USA-s Illinoisi osariigis.
Maakonna halduskeskus on Nashville.
Maakonna pindala on 1461 km², millest 3 km² moodustab veepindala.
Elanike arv oli 2010. aasta rahvaloenduse järgi 14 716. Aastal 2000 oli elanike arv 15 148.
Ajalugu.
Washingtoni maakond moodustati 1818. aastal St. Clairi maakonna osast. Maakond on saanud nime esimese Ameerika Ühendriikide presidendi George Washingtoni järgi.
Washingtoni maakond (Indiana)

Washingtoni maakond ("Washington County") on maakond USA-s Indiana osariigis.
Maakonna halduskeskus on Salem.
Maakonna pindala on 1338 km², millest 7 km² moodustab veepindala.
Elanike arv oli 2010. aasta rahvaloenduse järgi 28 262. Aastal 2000 oli elanike arv 27 223.
Ajalugu.
Washingtoni maakond moodustati 21. detsembril 1814. aastal Clarki, Harrisoni ja Jeffersoni maakonna osadest. Maakond on saanud nime esimese Ameerika Ühendriikide presidendi George Washingtoni järgi.
Romeo ja Julia (film 1968)

"Romeo ja Julia" on William Shakespeare'i samanimelise näidendi alusel aastal 1968 valminud Suurbritannia ja Itaalia koostööfilm.
Filmi režissöör oli Franco Zeffirelli ning filmi pikkus on 138 minutit.
Puraviku tänav

Puraviku tänav on tänav Tallinnas Nõmme linnaosas Liiva asumis. Puraviku tänav algab Männiku teelt ja lõpeb Mahla tänaval Tallinna–Lelle raudtee ääres.
Puraviku tänav on enam-vähem lääne-idasuunaline ja ligikaudu 160 meetri pikkune.
Tänava nimi.
Tänava esialgne nimi oli alates 1937. aastast Sinika tänav. Aastatel 1940–1941 oli lühikest aega tänava nimi Sepa tänav. 25. septembril 1959 pandi tänava nimeks Joovika tänav. Praegust nime kannab Puraviku tänav alates 22. aprillist 1960.
Pohla tänav

Pohla tänav on tänav Tallinnas Nõmme linnaosas Liiva asumis. Pohla tänav algab Männiku teelt ja lõpeb Mahla tänaval Tallinna-Lelle raudteeliini ääres.
Pohla tänav on enam-vähem lääne–idasuunaline ja ligi 160 meetri pikkune.
Pohla tänav sai nime 8. novembril 1927.
Eesti Kunstimuuseumi Kunstisõprade Selts

MTÜ Eesti Kunstimuuseumi Kunstisõprade Selts (EKM Kunstisõprade selts) loodi 2007. aastal eesmärgiga kaasa aidata kunsti arengule Eestis ja selle populariseerimisele Eesti elanike seas, tutvustada eesti kunsti välismaal, sealhulgas toetada Eesti Kunstimuuseumi näituste korraldamist välismaal, Eesti Kunstimuuseumi tegevuse arendamist, koondada avatud mõttelaadiga kultuurisõpru, kes on huvitatud kaasa aitama Eesti Kunstimuuseumi kogude kasvule ning Eesti Kunstimuuseumi raamatukogu arendamine ja toetamine.
EKM Kunstisõprade seltsi juures tegutseb Kunstipatroonide Kogu, kes annab seltsi tegevuseks olulist majanduslikku tuge, tasudes kõrgendatud liikmemaksu.
Juhatuse liikmed.
Eesti Kunstimuuseumi Kunstisõprade Seltsi juhatusse kuuluvad Enn Kunila (juhatuse esimees), Märt Haamer, Sirje Helme, Kai-Riin Meri, Tarmo Saaret ja Kersti Tiik.
Kunstiannetused.
Eesti Kunstimuuseumi Kunstisõprade Selts on aidanud Eesti Kunstimuuseumi kogusid täiendada, soetades muuseumi jaoks olulisi töid.
EKM Kunstisõprade Seltsi kunstiannetused Eesti Kunstimuuseumile:
Kullafondi margid.
EKM Kunstisõprade selts annab koostöös Eesti Posti ja Eesti Kunstimuuseumiga igal aastal Eesti Kunstimuuseumi aastapäeval välja kunstipostmargi. Margiseeria väljaandmise eesmärk on tutvustada eesti kunsti võimalikult laiale publikule.
Tervikasi.
2008. aastal pälvis Kumu muuseum Euroopa aasta muuseumi nimetuse, mille tähistamiseks andis selts koostöös Eesti Postiga välja tervikasja, millel oli kujutatud Eesti kunstiklassika meistri Konrad Mägi Kumus eksponeeritava maali „Maastik punase pilvega” (1913–1914) repro. 
"Maastik punase pilvega" on ainus Eesti autori töö, mille Euroopa kunstieksperdid on valinud kogumikku „1001 maali, mida elu jooksul peab nägema“.
Lisaks tervikasja väljaandmisele kinkis selts Kumu kunstimuuseumile tasuta jagamiseks Konrad Mägi õlimaali „Maastik punase pilvega” eesti- ja ingliskeelsed voldikud ja maali passi, kunstiteadlaste koostatud kogumiku, milles on kajastatud kogu selle maali ajalugu.
Eesti Kunstimuuseumi toetamine.
Lisaks kunstiannetustele ja kunstimuuseumi kullafondi seeria markide väljaandmisele on selts toetanud muuseumi majanduslikult näituste kataloogide väljaandmisel. 
Seltsi toel välja antud näituste kataloogid:
Selts toetas Eesti Kunstimuuseumi palvel näituse „John Constable. Victoria &amp; Alberti muuseumi kogudest“ korraldamist.
Washingtoni maakond (Kansas)

Washingtoni maakond on maakond Ameerika Ühendriikides Kansase osariigis.
2010. aastal elas maakonnas 5799 inimest. Maakonna keskus ja suurim linn on Washington (1162 elanikku). Suuremad asulad on veel Hanover (603) ja Clifton (516).
Maakonna pindala on 2328 km², millest 1 km² moodustab veepindala.
Ajalugu.
Washingtoni maakond moodustati 20. veebruaril 1857. Maakond on saanud nime esimese Ameerika Ühendriikide presidendi George Washingtoni järgi.
Washingtoni maakond (Kentucky)

Washingtoni maakond ("Washington County") on maakond USA-s Kentucky osariigis.
Maakonna halduskeskus on Springfield.
Maakonna pindala on 781 km², millest 2 km² moodustab veepindala.
Elanike arv oli 2010. aasta rahvaloenduse järgi 11 717. Aastal 2000 oli elanikke 10 916.
Ajalugu.
Washingtoni maakond moodustati 22. juunil 1792 Nelsoni maakonna osadest. Maakond on nime saanud esimese Ameerika Ühendriikide presidendi George Washingtoni järgi.
Washingtoni maakond (Maryland)

Washingtoni maakond ("Washington County") on maakond USA-s Marylandi osariigi lääneosas.
Maakonna halduskeskus ja suurim linn on Hagerstown.
Maakonna pindala on 1211 km², millest 24 km² moodustab veepindala.
Elanike arv oli 2010. aasta rahvaloenduse järgi 147 430. Aastal 2000 oli elanike arv 131 923.
Ajalugu.
Washingtoni maakond moodustati 1. oktoobril 1776 Prince George'i maakonna osast. Maakond on saanud nime esimese Ameerika Ühendriikide presidendi George Washingtoni järgi.
Washingtoni maakond (Maine)

Washingtoni maakond ("Washington County") on maakond USA-s Maine'i osariigis. Geograafilised koordinaadid on 
Maakonna halduskeskus on Machias.
Maakonna pindala on 8430 km², millest 1778 km² moodustab veepindala.
Elanike arv oli 2010. aasta rahvaloenduse andmetel 32 856. Aastal 2000 oli elanike arv 33 941.
Ajalugu.
Washingtoni maakond moodustati 25. juunil 1789. Maakond on saanud nime esimese Ameerika Ühendriikide presidendi George Washingtoni järgi.